b'\n_START_ARTICLE_\nJaponijos turto kain\xc5\xb3 burbulas\n_START_PARAGRAPH_\nJaponijos turto kain\xc5\xb3 burbulas buvo ekonominis burbulas p\xc5\xabt\xc4\x99sis nuo 1986 m. iki 1991 m. kurio metu nekilnojamo turto bei akcij\xc5\xb3 kainos smarkiai kilo. \xc5\xa0i Japonijos ekonomikos gri\xc5\xabtis nebuvo staigus sprogimas, o grei\xc4\x8diau laipsni\xc5\xa1kas ilgo laikotarpio nuosmukis, kuris baig\xc4\x97si 2003 met\xc5\xb3 pabaigoje, kuomet vertybyni\xc5\xb3 popieri\xc5\xb3 kainos pasiek\xc4\x97 dugn\xc4\x85. V\xc4\x97liau \xc4\xafsisi\xc5\xabbavus pasaulinei krizei 2008 metais Japonijos bir\xc5\xbe\xc5\xb3 akcijos paliet\xc4\x97 dar \xc5\xbeemesn\xc4\x99 rib\xc4\x85. D\xc4\x97l \xc5\xa1i\xc5\xb3 prie\xc5\xbeas\xc4\x8di\xc5\xb3 1990 - 2000 met\xc5\xb3 laikotarpis Japonijos istorijoje ekonomist\xc5\xb3 yra vadinamas prarastu de\xc5\xa1imtme\xc4\x8diu.\n_START_SECTION_\nJaponijos NT rinkos burbulas\n_START_PARAGRAPH_\nJaponijos nekilnojamo turto kain\xc5\xb3 burbulo nesustabdomas p\xc5\xabtimasis truko 7-8 metus, ta\xc4\x8diau \xc5\xa1io burbulo sprogimo pasekm\xc4\x97s jaut\xc4\x97si daugiau nei 15 met\xc5\xb3. \xc5\xa0is kain\xc5\xb3 burbulas yra vienas \xc5\xbeymiausi\xc5\xb3 ekonomini\xc5\xb3 burbul\xc5\xb3 pasaulio finans\xc5\xb3 istorijoje. Did\xc5\xbeiausi nekilnojamo turto kain\xc5\xb3 poky\xc4\x8diai buvo stebimi Japonijos sostin\xc4\x97je Tokijuje. Dirbtinai sukeltos kainos po burbulo sprogimo krito de\xc5\xa1imtimis kart\xc5\xb3._NEWLINE_Japonijoje nekilnojamo turto kain\xc5\xb3 kilimas sutapo su analogi\xc5\xa1ku kain\xc5\xb3 poky\xc4\x8diu vertybini\xc5\xb3 popieri\xc5\xb3 rinkoje bei bendru ekonomikos kilimu. Ta\xc4\x8diau stabtel\xc4\x97jus ekonomikos kilimui, nekilnojamo turto rinka bei vertybini\xc5\xb3 popieri\xc5\xb3 bir\xc5\xbea prad\xc4\x97jo strimgalviais ristis \xc5\xbeemyn. Visas NT (tiek komercin\xc4\x97s paskirties, tiek gyvenamasis b\xc5\xabstas) buvo pervertintas tokiu laipsniu, kad kritimo nebegal\xc4\x97jo sustabdyti jokie fundamental\xc5\xabs ekonominiai rodikliai ar rinkos dalyvi\xc5\xb3 l\xc5\xabkes\xc4\x8diai.'